Document ID: /roh_data/filtered/fineweb-2-filterrobots_roh.jsonl.gz/23636

Las veglias üsanzas chi derivan amo dal temp pajan, s’han mantgnüdas fin ils dis dad hoz in differents cumünns in Engiadina e Val Müstair. A Scuol per exaimpel vain tut cumgià da l’on vegl cun barchinas iglüminadas chi vegnan stumpladas d’üna «riva» a l’otra.
Minchün chi imprenda il giarsunadi d’optiker sto dürant ils prüms duos ons realisar cun aigna fantasia e lavur a man ün öglier. Quista lavur persunala vain valütada d’üna giuria da perits da tuot la Svizra. Il premi principal da precisiun ha quist on guadognà Barbla Pua da Sent.
Las Pendicularas Motta Naluns Scuol-Ftan-Sent SA cumpran il restorant Alpetta i’l territori da skis Motta Naluns. Quist müdaman va in vigur per ils 1. schner 2011. L’Alpetta d’eira fin uossa in posses da l’Acla da Fans SA. La cunvegna cul cumün da vaschins da Scuol sto amo gnir elavurada.
Mit Werken von Brahms und Beethoven lässt das Sinfonieorchester Engadin unter der Leitung von Marc Andreae das Jahr 2010 ausklingen. Das Konzert, in dem auch Pianist Stephen Kovacevich als Solist brilliert, begeistert das Publikum.
Sülla plattafuorma sper la chasa d’affars @-center as rechatta daspö cuort il «muossalös» in latun e betun. Guardond tras las bavroulas as vezza plazzas da cumün, chamonnas e pizs da muntognas. Quist «muossalös» es gnü creà da Jon Roner.